เลี้ยง เพรียงทราย รายได้งาม
มีผู้คนไม่น้อยประกอบอาชีพแล้วไม่ประสบความสำเร็จต้องหันไปประกอบอาชีพอื่น เช่นเดียวกับ น.ส.แววตา โต๊ะทอง หรือ เจ๊เอี้ยง วัย 49 ปี อยู่บ้านเลขที่ 78/9 หมู่ 1 ต.แม่รำพึง อ.บางสะพาน จ.ประจวบคีรีขันธ์ เดิมประกอบธุรกิจต้มปลาจิ้งจั้งตากแห้งส่งออก แต่ประสบปัญหาทางเศรษฐกิจต้องหันไปลงทุนทำฟาร์ม เพรียงทราย แทน,เพรียงทราย (Sandworm) เป็นสัตว์ทะเลไม่มีกระดูกสันหลัง ลักษณะคล้ายไส้เดือน อาศัยอยู่บริเวณชายหาดน้ำปริ่มๆใต้ผืนทราย ทำเป็นอาหารสำหรับธุรกิจฟาร์มกุ้ง เนื่องจากมีความอุดมไปด้วยคุณค่าทางโภชนาการสูง ทำให้มีราคาซื้อขายสูงถึง กก.ละ 600-800 บาท,เจ๊เอี้ยงเล่าว่า ใช้เวลาค้นหาข้อมูลจากกูเกิล 2-3 วัน ก่อนไปขอความรู้เพิ่มเติมกับผู้ที่มีประสบการณ์ด้านนี้ และตัดสินใจลงทุนสร้างอาคารใช้เป็นฟาร์ม 108 บ่อ และบ่อพักน้ำทะเลอีก 3 บ่อ ด้วยเงินลงทุน 3 ล้านบาทเมื่อ 6 เดือนที่แล้ว,จากนั้นไปขอยื่นจดทะเบียนผ่านขั้นตอนการตรวจสอบต่างๆจากกรมประมง ทั้งคุณภาพฟาร์ม คุณภาพของเพรียงทรายที่เลี้ยง ถือว่าเป็นฟาร์มเพรียงทรายที่ดีที่สุดในประเทศไทยเลยก็ว่าได้,ปัจจุบันสามารถเก็บเพรียงทรายขายได้วันละ 40 กก. สร้างรายได้วันละ 20,000-30,000 บาท เชื่อว่าธุรกิจนี้สามารถเดินต่อไปได้อีกนาน นอกจากตลาดในประเทศแล้วยังมีการติดต่อมาจากตลาดต่างประเทศด้วย ในอนาคตจะขยายฟาร์มจาก 108 บ่อ เป็น 600 บ่อ,นอกจากนี้ยังมีการทดลองผลิตเพรียงทรายตากแห้งทำเป็นอาหารเสริม ทดลองแจกจ่ายให้เพื่อนบ้านรับประทาน ได้ผลตอบรับที่ดีเกินคาด กำลังดำเนินการขอ อย.อยู่,ใครสนใจสามารถเยี่ยมชมฟาร์มแห่งนี้ได้,อรรถชัย นิธิสีลตานันท์
เพรียงทราย (Sandworm) เป็นสัตว์ทะเลไม่มีกระดูกสันหลัง ลักษณะคล้ายไส้เดือน อาศัยอยู่บริเวณชายหาดน้ำปริ่มๆใต้ผืนทราย ทำเป็นอาหารสำหรับธุรกิจฟาร์มกุ้ง เนื่องจากมีความอุดมไปด้วยคุณค่าทางโภชนาการ
ปลาจิ้งจั้ง,เพรียงทราย,สัตว์ทะเลไม่มีกระดูกสันหลัง,มองทั่วทิศเมืองไทย,อรรถชัย นิธิสีลตานันท์